ອັຟການິສຖານ ຖິ້ມໂທດ ໃສ່ເຄືອຂ່າຍ Haqqani ໃນການໂຈມຕີ ສະພາແຫ່ງຊາດ
ການ​ສືບສວນ​ສອບ​ສວນ ​ເບື້ອງ​ຕົ້ນ​ໄດ້ລະບຸ​ວ່າ ການ​ໂຈມ​ຕີ​ ໄດ້​ຖືກ​ວາງ​ແຜນ​ຢູ່​ທີ່​ເມືອງ Peshawar ຂອງ​ປະ​ເທດ​ປາ​ກິ​ສຖານ ​ໂດຍຜູ້​ບັນຊາ​ການ ຂອງກຸ່ມ Haqqani.
ອົງການສືບລັບ ຂອງອັຟການິສຖານ ໄດ້ຖິ້ມໂທດ ການໂຈມຕີ ສະພາແຫ່ງຊາດ ອັຟການິສຖານ ໃນວັນຈັນທີ່ຜ່ານມາ ໃສ່ ເຄືອຂ່າຍຂອງກຸ່ມ Haqqani ພ້ອມກັນກັບ ເຈົ້າໜ້າທີ່ ອົງການ ສືບລັບຂອງປາກິສຖານ ຫຼື ISI ຄົນນຶ່ງ ສາມສິບຄົນ ລວມທັງພວກແມ່ຍິງ ແລະ ເດັກນ້ອຍສາມຄົນ ໄດ້ຮັບບາດເຈັບ ເມື່ອພວກມືປືນ ທາລີບານ ຢ່າງນ້ອຍເຈັດຄົນ ພ້ອມດ້ວຍລະເບີດ ແລະໃສ່ເສື້ອກັກບັນຈຸລະເບີດ ສະຫລະຊີບ ບຸກເຂົ້າໄປໃນຕຶກຂອງສະພາ ທ່ານ Hasib Sediqi ໂຄສົກກົມຮັກສາຄວາມໝັ້ນແຫ່ງຊາດ ຂອງອັຟການິສຖານ ໄດ້ກ່າວວ່າ ການສືບສວນສອບສວນ ເບື້ອງຕົ້ນໄດ້ລະບຸວ່າ ການ ໂຈມຕີໄດ້ຖືກວາງແຜນຢູ່ທີ່ເມືອງ Peshawar ຂອງປະເທດປາກິສຖານ ໂດຍຜູ້ບັນຊາ ການ ດ້ານປະຕິບັດການ ຂອງກຸ່ມ Haqqani ຄົນນຶ່ງ ຄື ນາຍ Maulvi Sherin ທ່ານ Sediqi ກ່າວວ່າ ການໂຈມຕີ ໂດຍກຸ່ມ Haqqani ແມ່ນໄດ້ຈັດແຈງ  ຈາກເຈົ້າໜ້າທີ່ ISI ຄົນນັ້ນ ທີ່ມີຊື່ວ່າ  ທ່ານຍັງໄດ້ກ່າວອີກ ວ່າ ພວກໂຈມຕີ ແມ່ນໄດ້ຖືກວ່າຈ້າງດ້ວຍເງິນ 7 ລ້ານ 5 ແສນຣູປີ ປາກິສຖານ ເພື່ອວາງ ແຜນ ແລະ ປະຕິບັດການໂຈມຕີ ຕໍ່ສະພານິຕິບັດຍັດຂອງອັຟການິສຖານ